Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 676

1. Az egyik indítványozó utólagos normakontroll keretében kérte vizsgálni az Abtv. 29. §-át. Véleménye szerint az Alkotmány Alkotmánybíróságra vonatkozó 32/A. §-ából, valamint az Abtv. preambulumából az következik, hogy az Alkotmánybíróság önálló hatalmi ág, s mint ilyen az ügyrendjét maga kell hogy meghatározhassa. Az indítványozó kifejti, hogy az alkotmányos szervek rendszerében az Országgyûlés, a Kormány, a helyi önkormányzatok maguk alkothatják meg ügyrendjüket, a szervezetükre és mûködésükre vonatkozó részletes szabályokat, ezzel szemben az Alkotmánybíróság belsõ eljárási szabályait az Országgyûlés — mint másik hatalmi ág — hivatott szabályozni. Az indítványozó álláspontja szerint ez sérti az államhatalmi ágak elválasztásának elvét, s ezáltal az Alkotmány 2. § (1) bekezdésében deklarált jogállamiságot. Az indítványozó határozott kérelme az Abtv. 29. §-ából „amelyet az Országgyûlés — az Alkotmánybíróság javaslatára — törvényben határoz meg” szövegrész megsemmisítésére irányult. A megsemmisítés folytán hatályban maradó szöveg — az indítványozó szerint — biztosítja az Alkotmánybíróságnak az önálló ügyrendi szabályozás lehetõségét. Az indítványozó kérelmét a késõbbiekben visszavonta, mert „a Kormány a ben közzétette jogalkotási programját, amelyben szerepel az Abtv. reformja is”, s ennek keretében — véli az indítványozó — az általa felvetett probléma minden bizonnyal rendezésre kerül. Ezt követõen az indítványozó a visszavont kérelmét újból elõterjesztette. Álláspontja, hogy az Abtv. — kétharmados többséget igénylõ — módosítása nem várható, az alkotmányellenes helyzet azonban továbbra is fennáll, ha az Országgyûlés alakító módon beavatkozhat a legfõbb alkotmányvédõ szerv mûködésének legapróbb részleteibe is.

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes